钦定古今图书集成/历象汇编/乾象典/第097卷
## 钦定古今图书集成/历象汇编/乾象典/第097卷

| 钦定古今图书集成 历象汇编 第九十七卷 |

| |

钦定古今图书集成历象汇编乾象典

第九十七卷目录

火部纪事一

乾象典第九十七卷

“《河图》始开图”，伏羲禅于伯牛，错木作火。

《史记·楚世家》：“重黎为帝喾。高辛居火正，甚有功，能光
融天下，帝喾命曰祝融。共工氏作乱，帝喾使重黎诛
之而不尽。帝乃以庚寅日诛重黎，而以其弟吴回为
重黎后，复居火正，为祝融。”

《五帝纪》：“舜父瞽叟顽，母嚚，弟象傲，皆欲杀舜。舜顺适
不失子道，年二十以孝闻。三十而帝尧问可用者，四
岳咸荐舜。尧乃赐舜𫄨衣与琴，为筑仓廪，予牛羊。瞽
叟尚复欲杀之，使舜上涂廪，瞽叟从下纵火焚廪，舜
乃以两笠自捍而下去，得不死。”

《大戴礼五帝德》篇：“舜使益行火，以辟山莱。”

《列仙传》：“师门者，啸父弟子也，能使火，为夏孔甲龙师。
孔甲不能顺其意，杀而埋之外野。一旦风雨迎之，讫
则山木皆焚。孔甲祠而祷之，还而道死。”

《史记·殷本纪》：“甲子日，纣兵败，纣走入，登鹿台，衣其宝
玉衣，赴火而死。”

《周本纪》：“武王东观兵，至于盟津，既渡，有火自上复于
下，至于王屋，流为乌，其色赤，其声魄云。”

《拾遗记》：“周武王七年，南陲之南有扶娄之国，其人善
能机巧，变易形改服，吐云喷火。”

《列子·汤问篇》：“周穆王大征西戎，西戎献锟铻之剑，火
浣之布。其剑长尺有咫，练钢赤刃，用之切玉如切泥
焉。火浣之布，浣之必投于火，布则火色，垢则布色，出
火而振之，皓然疑乎雪。皇子以为无此物，传之者妄。”
萧叔曰：“皇子果于自信，果于诬理哉！”

《史记·周本纪》：褒姒当幽王三年，王之后宫见而爱之，
生子伯服，竟废申后及太子，以褒姒为后，伯服为太
子。太史伯阳曰：“‘祸成矣，无可奈何’。褒姒不好笑，幽王
欲其笑万方，故不笑。幽王为烽燧大鼓，有寇至则举
烽火，诸侯悉至，至而无寇。褒姒乃大笑，幽王说之，为
数举烽火。其后不信，诸侯益亦不至。幽王以虢石父”
为卿，用事，国人皆怨。石父为人佞巧，善谀好利，王用
之。又废申后去太子也。申侯怒，与缯西夷、犬戎攻幽
王。幽王举烽火征兵，兵莫至，遂杀幽王骊山下虏褒
姒，尽取周赂而去。

《周礼·天官》：亨人：“掌供鼎镬，以给水火之齐。”

《春官》：卜师掌开龟之四兆，一曰方兆，二曰功兆，三曰
义兆，四曰弓兆。凡卜事，视高扬火，以作龟，致其墨。
菙氏掌共燋契以待卜事。凡卜，以明火爇燋，遂龡其
焌契，以授卜师，遂役之。

《秋官》：穴氏“掌攻蛰兽，各以其物火之，以时献其珍异
皮革。”

柞氏，“掌攻草木及林麓。夏日至，令刊阳木而火之。冬
日至，令剥阴木而水之。若欲其化也，则春秋变其水
火。”

《管子·轻重甲篇》：齐之北泽，烧火光照堂下。管子入贺
桓公曰：“吾田野辟，农夫必有百倍之利矣。”是岁租税
九月而具粟。又美桓公，召管子而问曰：“此何故也？”管
子曰：“万乘之国，千乘之国，不能无薪而炊。今北泽烧，
莫之续，则是农夫得居装而卖其薪荛，一束十倍，则
春有以倳耜，夏有以决芸，此租税所以九月而具也。”
《韩子》：齐桓公设庭燎，为士之欲造见者，期年而士不
至。东野鄙人有以九九之术见者，桓公曰：“九九足以
见乎？”对曰：“臣非以九九为足以见也。臣闻主君设庭
燎以待士，期年而不至。夫士所以不至者，君天下贤
君也。四方之士皆自论不及君，故不至也。夫九九薄
能耳，而君犹礼之，况贤于九九者。”桓公曰：“善。”礼之。明
日而士至。

《穀梁传》：伯姬之舍失火，左右曰：“夫人少辟火乎？”伯姬
曰：“妇人之义，傅母不在，宵不下堂。”

《左传昭公十八年》：“子产使郊人助祝史除于国北禳
火，于元冥回禄。”

《家语》：孔子为大司寇，国厩焚，子退朝而之火所，乡人
有自为火来者则拜之，士一，大夫再。子贡曰：“敢问何
也？”孔子曰：“其来者，亦相吊之道也。吾为有司，故拜之。”
《韩非子》：鲁人烧积泽，天北风，火南倚，恐烧国，哀公惧，
自将众趋救火者。左右无人，尽逐兽而火不救，乃召
问仲尼。仲尼曰：“夫逐兽者乐而无罚，救火者苦而无
赏，此火之所以无救也。”哀公曰：“善。”仲尼曰：“事急不及

罪；逐兽者，比入禁之罪。”令未下遍，而火已救矣。
《吴越春秋》：越王欲复吴仇，冬则抱冰，夏则握火，悬胆
于户，出入尝之。

《韩子》：越王问于大夫种曰：“吾欲伐吴。”对曰：“可矣，何不
试焚宫室？”于是遂焚宫室，民莫能救火，乃下令曰：“民
之救火而死者，比死敌之赏，民之涂其体、被濡衣走
火者，左右各三千人。”

《后汉书西羌传》：“羌无弋爰剑者，秦厉公时为秦所拘
执，后得亡归，而秦人追之急，藏于岩穴中，得免。”羌人
云：“爰剑初藏穴中，秦人焚之，有景象如虎，为其蔽火，
得以不死。”

《战国策》：“楚王游于云梦。结驷千乘。旌旗蔽天。野火之
起也若云蜺。兕虎之声若雷霆。”

《史记田单传》：“燕既尽降齐城，唯独莒、即墨不下，引兵
东围即墨，城中相与推田单立以为将军。田单乃收
城中得千馀牛，为绛缯衣，画以五彩龙文，束兵刃于
其角而灌脂，束苇于尾，烧其端，凿城数十穴，夜纵牛，
壮士五千人随其后。牛尾热，怒而奔燕军，燕军夜大
惊。牛尾炬火，光明炫耀，燕军视之，皆龙文所触，尽死”
伤五千人，因衔枚击之，而城中鼓噪从之，老弱皆击
铜器为声，声动天地。燕军大骇，败走。

《孙膑传》魏与赵攻韩。韩告急于齐，齐使出，田忌将而往，
直走大梁。魏将庞涓闻之，去韩而归。齐军入魏地，庞
涓乃弃其步军，与其轻锐，倍日并行逐之。孙子度其
行，暮当至马陵。马陵道狭，而旁多阻隘，可伏兵，乃斫
大树，白而书之曰：“庞涓死于此树之下。”于是令齐军
善射者万弩，夹道而伏，期曰：“暮见火举而俱发。”庞涓
果夜至斫木下，见白书，乃钻火烛之。读其书未毕，齐
军万弩俱发，魏军大乱相失。庞涓自知智穷兵败，乃
自刭曰：“遂成竖子之名！”齐因乘胜尽破其军，虏魏太
子申以归。

《烈女传》：梁姑姊，其室失火，兄子与己子在内，欲取兄
子辄得，其子火盛不得复入，妇人曰：“梁岂可户告人
晓邪？被不义之名，何面见兄弟国人哉！”遂赴火而死。
《韩非子》：“郢人有遗燕相国书者，夜书火不明，因谓持
烛者曰：‘举烛。云而过书举烛，举烛非书意也。燕相受
书而说之曰：‘举烛者，尚明也。尚明也者，举贤而任之’’。”
《燕相》白王，大说，国以治。

《山东通志》：“烧车岭在登州府文登县北三十里。”《县志》
云：“秦始皇东游，生公子于此，以火自焚其车。”今考《史
记》诸书，不经见。

《史记封禅书》：“三年一郊。”秦以冬十月为岁首，故常以
十月上宿郊见，通权火拜于咸阳之旁。〈注〉权火，烽火
也。其法类称，故谓之权，欲令光明远照，通祀所也。
《汉书陈胜传》：秦二世元年秋七月，发闾左戍渔阳九
百人，胜、广皆为屯长，迺丹书帛曰“陈胜王”，置人所罾
鱼腹中。又间令广之次所旁丛祠中，夜构火狐，鸣呼
曰：“大楚兴！”陈胜王卒皆夜惊恐，旦日，卒中往往指目
胜、广。

《史记项羽本纪》：“项羽引兵西屠咸阳，杀秦降王子婴，
烧秦宫室，火三月不灭。”

《三辅黄图》：“秦始皇帝葬骊山，六年之间，为项王所发，
牧儿堕羊冢中，燃火求羊，烧其椁藏。”

《西京杂记》：樊将军哙问陆贾曰：“自古人君皆云受命
于天，云有瑞应，岂有是乎？”贾曰：“有之。夫目𥆧则得酒
食，灯火华则得钱财，故目𥆧则祝之，火华则拜之，况
天下大宝，人君重位，非天命何以得之哉！”

惠帝七年夏，雷震南山大木数千株，皆火燃至末。其
下数十亩地，草皆燋黄。其后百许日，家人就其间得
龙骨一具，鲛骨二具。

《韩诗外传》：里妇夜亡肉，姑以为妇，盗逐之。邻母束缊
请火于亡肉家，曰：“犬暮得肉，相争请火治之。”遂呼妇
还。

《汉书·李广传》：“广子当户，当户子陵为骑都尉。天汉二
年，召陵，欲使为贰师将辎重。陵叩头自请，愿得自当
一队，以少击众。步兵五千人涉单于庭，上壮而许之。
陵至浚稽山，与单于相值，骑可三万，围陵军。陵引士
出营外为陈，千弩俱发，应弦而倒。单于大惊，召左右
地兵八万馀骑攻陵。陵且战且引，抵大泽葭苇中。虏”
从上风纵火，陵亦令军中纵火以自救。〈注〉预自烧其
旁草木，令虏火不得延及也。

《苏武传》：“武以中郎将持节送匈奴，使留在汉者与张
胜、常惠等。既至匈奴，会缑王与长水虞常等谋反，匈
奴中单于子弟发兵与战，缑王等皆死。虞常生得单
于，使卫律治其事。虞常引张胜，单于怒，欲杀汉，使者
左伊秩訾曰：‘宜皆降之’。单于使卫律召武受辞，武谓
惠等屈节辱命，虽生何面目以归汉？引佩刀自剌，卫”
律惊，自抱持武驰召。毉凿地为坎，置煴火，覆武其上，
蹈其背以出血。武气绝，半日复息。惠等哭与归营。
《循吏传》召信臣，奏请：“大官园种冬生葱韭菜茹，覆以屋庑，昼夜㸐蕴火，待温气乃生。此皆不时之物，有伤
于人，不宜以奉供养。”

桓谭《新论》：元帝被病，广求方士，汉中送道士王仲都。
诏问所能，对曰：“能忍寒暑。”乃以昆明池上环冰而驰，
御者厚衣狐裘寒战，而仲都独无变色，卧于池台上
曛然自若。夏大暑，使曝坐，环以十炉火，不言热，又身
不汗。

《三辅黄图》：刘向于成帝之末，校书天禄阁，专精覃思，
夜有老人著黄衣，植青藜杖，叩阁而进，见向暗中独
坐诵书，老父乃吹杖端烟燃，因以见向，授五行洪范
之文，恐词说繁广，忘之，乃裂裳及绅以记其言，至曙
而去，请问姓名，云：“我是太乙之精，天帝闻卯金之子，
有博学者，下而观焉。”乃出怀中竹牒，有天文地图之
书，曰：“余略授子焉。”

《汉书·哀帝本纪》：关东民传：“行西王母筹经历郡国，西
入关，至京师，民又会聚祠西王母，或夜持火上屋，击
鼓号呼相惊恐。”

《王莽传》更始元年，邓𤐌李松等共攻京师仓，长安旁
兵四会城下，皆争欲先入城，贪立大功。十月，兵从宣
平城门入，城中少年朱弟、张鱼等恐见卤掠，趋讙并
和，烧作室门，斧敬法闼。謼曰：“反卤王莽何不出降！”火
及掖庭，承明黄皇室，主所居也。莽避火宣室前殿，火
辄随之。

《后汉书冯异传》：“光武至邯郸，遣异与铫期乘传抚循
属县。及王郎起，光武自蓟东南驰至南宫，遇大风雨，
光武引车入道旁空舍。异抱薪，邓禹热火，光武对灶
燎衣。”

《任光传》：“光字伯卿，与世祖破王寻、王邑，更始至洛阳，
以光为信都太守。及王郎起，郡国皆降之，光独不肯，
世祖自蓟还，传闻信都独为汉拒邯郸，即驰赴之，与
光投暮入堂阳界，使骑各持炬火，弥满泽中，光炎烛
天，举城莫不震惊惶怖，其夜即降，旬日之间，兵众大
盛，因攻城邑，遂屠邯郸。”

《梁鸿传》：鸿字伯鸾，扶风平陵人。受业太学，家贫而尚
节介，博览不为章句。学毕，乃牧豕于上林苑中。曾误
遗火，延及他舍。鸿乃寻访烧者，问所去失，悉以豕偿
之。其主犹以为少，鸿曰：“无他财，愿以身居作主人”许
之，因为执勤不懈。邻家耆老见鸿非恒人，共责主人
而称鸿长者，于是始敬异焉，悉还其豕，鸿不受而去。
《汝南先贤传》：“蔡君仲有至孝之心。母终，棺在堂西。舍
失火将至，君仲伏尸号哭，火越向东家。”

《后汉书刘昆传》：“昆字桓公，建武五年，除江陵令。时县
连年火灾，昆辄向火叩头，多能降雨止风。二十二年，
征代杜林为光禄勋。诏问：反风灭火，行何德政而致
是事？昆对曰：‘偶然耳’。帝叹曰：‘此乃长者之言也’。”
《郭宪传》：“宪字子横，汝南宋人也。光武即位，求天下有
道之人，乃征宪，拜博士，再迁。建武七年，代张堪为光
禄勋”，从驾南郊宪在位忽回向东北含酒三潠执法
奏为不敬诏问其故宪对曰：“齐国失火故以此厌之”
后齐果上火灾与郊同日。

《酉阳杂俎》：“武溪田强遣长子鲁居上城，次子玉居中
城，小子仓居下城，三垒相次，以拒王莽。光武二十四
年，遣武威将军刘尚征之，尚未至仓获白鳖为臛，举
烽请两兄，兄至无事。及尚军来，仓举火，鲁等以为不
实，仓遂战而死。”

《后汉书廉范传》：“范字叔度，京兆杜陵人。举茂才，数月
再迁为云中太守。会匈奴大入塞，烽火日通。故事，卤
人过五千人，移书傍郡吏，欲传檄求救，范不听，自率
士卒拒之。卤众盛而范兵不敌。会日暮，令军士各交
缚两炬，三头爇火，营中星列。卤遥望火多，谓汉兵救
至，大惊。待旦将退，范乃令军中蓐食，晨往赴之，斩首”
数百级，卤自相辚藉，死者千馀人，由此不敢复向云
中。成都民物丰盛，邑宇逼侧。旧制禁民夜作以防火
灾，而更相隐蔽，烧者日属。范乃毁削先令，但严使储
水而已。百姓以为便，乃歌之曰：“廉叔度，来何暮？不禁
火，民安作。平生无襦今五裤。”

《周举传》：举迁井州刺史。太原一郡，旧俗以介子推焚
骸，有龙忌之禁。至其亡月，咸言神灵不乐举火。由是
士民每冬中辄一月寒食，莫敢烟爨，老少不堪，岁多
死者。举既到州，乃作吊书，以置子推之庙，言盛冬去
火，残损民命，非贤者之意，以宣示愚民，使还温食。于
是众惑稍解，风俗颇革。

《陈禅传》：“永宁元年，西南夷掸国王献乐及幻人，能吐
火，自支解易马牛头。”

《栾巴传》。〈注〉巴为尚书，正朝大会，巴独后到，又饮酒西
南噀之。有司奏巴不敬，有诏问巴，巴顿首谢曰：“臣本
县成都，市失火，臣故因酒为雨以灭火，臣不敢不敬。”
诏即以驿书问成都，成都答言：正旦大失火，食时，有
雨从东北来，火乃息，雨皆酒臭。

《羊续传》：“续为庐江太守，后扬州黄巾贼攻舒，焚烧城

《郅恽传》：“恽迁长沙太守。先是，长沙有孝子古，初遭父
丧未葬，邻人失火，初匍匐柩上，以身捍火，火为之灭。
恽甄异之，以为首举。”

《刘荣传》：“荣坐事付县狱，为野火所及，荣脱械救火，事
毕还狱，自著械。”

《皇甫嵩传》：“嵩迁北地太守，钜鹿张角众徒数十万，连
结郡国作乱，皆著黄巾为摽帜。帝以嵩为左中郎将，
与右中郎将朱儁各统一军，共讨颍川黄巾。儁与贼
波才战，战败，嵩因进保长社。波才引大众围城，嵩兵
少，军中皆恐，乃召军吏谓曰：兵有奇变，不在众寡。今
贼依草结营，易为风火，若因夜纵烧，必大惊乱。吾出
兵击之，四面俱合，田单之功可成也。”其夕，遂大风。嵩
乃约敕军士皆束苣乘城，使锐士间出围外，纵火大
呼，城上举燎应之。嵩因鼓而奔其陈，贼惊乱奔走。
《礼仪志》：先腊一日大傩，谓之逐疫，方相与十二兽儛
嚾呼周遍，前后省三过，持炬火送疫出端门。门外驺
骑传炬出宫司马阙门外，五营骑士传火弃雒水中。
《桂阳列仙传》：“成武丁，后汉时为临武小吏，邑令遣至
州太守。元日宴郡官，使之司酒，忽取酒含而噀之。众
怪问，答曰：‘适见临武失火，所以噀酒救之’。”

《三国吴志孙静传》：“静字幼台，坚季弟也。坚始举事，进
攻会稽太守王朗拒策于固陵，策数度水战，不能克。
静说策曰：‘朗负阻城守，难可卒拔。查渎南去此数十
里，而道之要径也。宜从彼据其内，所谓攻其无备，出
其不意者也。吾当自帅众为军前队，破之必矣’。策曰：
‘善’。乃诈令军中曰：‘顷连雨水浊，兵饮之多腹痛。令促’”
具罂缶数百口澄水。至昏暮，四维然火诳朗。便分军
夜投查渎道，袭高迁屯。

《张昭传》：权以公孙渊称藩，遣张弥许宴至辽东，拜渊
为燕王。昭谏曰：“渊背魏惧讨，远来求援，非本志也。若
两使不反，不亦取笑于天下乎？”权卒遣弥宴往。昭忿
言之不用，称疾不朝。权恨之，土塞其门，昭又于内以
土封之。渊果杀弥宴，权数慰谢，昭固不起，权因出过
其门呼昭，昭辞病笃。权烧其门，欲以恐之。昭更闭户，
权使人灭火，住门良久，昭诸子共扶昭起权载以还
宫。深自克责。昭不得已，然后朝会。

《三国魏志武帝本纪》：建安二十三年：“春正月，汉太医
令吉本与少府耿纪、司直韦晃等反攻许，烧丞相长
史王必营。”〈注〉王闻王必死，盛怒，召汉百官诣邺，令救
火者左，不救火者右。众人以为救火者必无罪，皆附
左。王以为不救火者非助乱，救火，乃实贼也，皆杀之。
《抱朴子内篇》：“左慈赵明于茅屋上燃火煮食，食熟而
茅屋不燋。”

《吴志周瑜传》：“刘备为曹公所破，权遣瑜及程普等与
备并力逆曹公于赤壁。瑜部将黄盖取蒙冲𩰚舰数
十艘，实以薪草膏油灌其中，裹以帷幕，上建牙旗。又
豫备走舸各系大船后，因引次俱前，盖放诸船同时
发火，时风盛猛，悉延烧岸上营落，烟炎涨天，人马烧
溺死者甚众，军遂败。”

《魏志周宣传》：“文帝问宣曰：‘吾昨梦见刍狗，其占何也’？
宣答曰：‘君家欲失火，当善护之’。”俄遂火起。

《管宁传》：“文帝即位，征宁，遂将家属浮海还郡。”〈注〉宁在
辽东，积三十七年乃归。宁之归也，海中遇暴风，船皆
没，唯宁乘船自若。时夜风晦冥，船人莫知所泊，望见
有火光，趣之得岛。岛无居人，又无火烬，行人咸异焉。
《齐王芳本纪》：“景初三年二月，西域重译献火浣布。诏
大将军、太尉临试，以示百寮。”

《搜神记》：“昆仑之墟，地首也，是惟帝之下都。故其外绝
以弱水之深，又环以炎火之山。山上有鸟兽草木，皆
生育滋长于炎火之中，故有火澣布。非此山草木之
皮枲，则其鸟兽之毛也。”汉世西域旧献此布，中间久
绝。至魏初时，人疑其无有。文帝以为火性酷烈，无含
生之气，著之《典论》，明其不然之事，绝智者之听。及明
帝立，诏三公曰：“先帝昔著典论，不朽之格言。其刊石
于庙门之外及太学，与石经并以永示来世。”至是西
域使人献火浣布袈裟，于是刊灭此论，而天下笑之。
《异苑》：蜀郡临邛县有火井，汉室之隆，则炎赫弥炽。暨
桓灵之际，火势渐微，诸葛亮一瞰而更盛。至景曜元
年，人以烛投即灭。其后蜀并于魏。

《魏志大秦国传》：“其俗多奇幻，口中出火，自缚自解，跳
十二丸，巧妙绝伦。”

《述征记》：北征有张母墓。旧说张母是王氏妻，王家葬
经有年，后开墓而香火犹燃，其家奉之，称“清火道。”
《晋书。杜预传》：“帝密有灭吴之计，唯预、羊祜、张华与帝
意合。及祜卒，拜镇南大将军，都督荆州诸军事。太康
元年正月，陈兵于江陵，旬日之间，累克城邑。又遣牙
门管定、周旨、伍巢等率奇兵八百，泛舟夜渡，以袭乐
乡”，多张旗帜，起“火巴山”，出于要害之地，以夺贼心。吴
都督孙歆震恐，男女降者万馀口。

《拾遗记》：晋太康元年，有羽山之民，献火浣布万匹。其国人称羽山之山有文石，生火，烟色，以随四时而见，
名为净火。有不洁之衣，投于火石之上，虽滞。渍涅
皆如新浣。当虞舜时。其国献黄布。汉末献赤布。梁冀
制为衣。谓之“丹衣。”

《晋书陆云传》：“云尝行，逗宿故人家，夜暗迷路，莫知所
从，忽望草中有火光，于是趣之，至一家便寄宿。见一
年少，美风姿，共谈《老子》，辞致深远，向晓辞去，行十许
里，至故人家，云此数十里中无人居，云意始悟，却寻
昨宿处，乃王弼冢。云本无元学，自此谈老殊进。”
《愍怀太子遹传》：“宫中尝夜失火，武帝登楼望之，太子
时年”五岁牵帝裾入暗中帝问其故太子曰：“暮夜仓
卒宜备非常不宜令照见人君也。”

《邓攸传》：“攸为河东太守，永嘉末，没于石勒。勒召至幕
下，与语，悦之，以为参军，给车马。勒每东西置攸车营
中，勒夜禁火，犯之者死。攸与胡邻毂，胡夜失火烧车，
吏按问，胡乃诬攸。攸度不可与争，遂对以弟妇散发
温酒为辞，勒赦之。既而胡人深感，自缚诣勒以明攸，
而阴遗攸马驴。诸胡莫不叹息宗敬之。”

《十六国春秋？后秦录》：法智白衣时，独行大泽中，忽遇
猛火四起，走路已绝，便礼诵“观世音。”俄而火过，一泽
之草，无有遗茎，惟智所容，身处不烧。

《晋书周𫖮传》：𫖮性宽裕而友爱过人。弟嵩尝因酒瞋
目谓𫖮曰：“君才不及弟，乃横得重名。”以所燃蜡烛投
之，𫖮神色无忤，徐曰：“阿奴火攻，固出下策耳。”

《周访传》：“访平江州，帝以访为振武将军，与诸军共征
杜弢。弢将张彦陷豫章，王敦遣缪蕤、李恒受访节度，
共击彦。彦军退走，访追彦破之。及暮，访与贼隔水，贼
众数倍，自知力不能敌，乃密遣人如樵采者而出。于
是结阵鸣鼓而来，大呼左军至，士卒皆称万岁。至夜，
令军中多布火而食。贼谓官军益至，未晓而退。”
《赵书》：石勒造庭燎于橦末，高十丈。上盘置燎，下盘安
人。以待燎。緪缴上下。

《建康实录》：“元帝渡江，有王离妻季氏者，洛阳人。将洛
阳旧火南渡，自言受道于祖母王氏，传此火，并有遗
书二十七卷。临终使行此火，勿令断绝。火色甚赤，异
于馀火，有灵验。四方病者，将此火煮药及灸，诸病皆
愈，转相妖惑，官司禁不能止。及季氏卒，火亦经时而
灭。人号其所居为‘圣火巷’。”

《晋起居注》，成帝咸和八年十二月，有司奏：庭燎在公
车门外，今更集议，旧在端门内施。诏曰：“尚书奏九年
庭燎当在端门内。元明帝时在公车门内，可依旧安。
司徒录公命，当率由旧章，宜在端门内。”

《杭州府志》：“晋严氏，馀杭人。夫孝明，失其姓，严事舅以
孝闻。咸康五年火，时孝明父丧，在家未葬，孝明适出，
严仰天号哭，火为之灭。”

《邺中记》：“石虎正会，殿庭中端门外阊阖前设庭燎皆
二，合六处，皆六丈。”

《晋书毛璩传》：“海陵县界，地名青蒲，四面湖泽，皆是菰
葑逃亡所聚，威令不能及。璩建议率千人讨之。时大
旱，璩因放火，菰葑尽然。亡户窘迫，悉出诣璩自首，近
有万户，皆以补兵，朝廷嘉之。”

《苻坚载记》：“车骑将军桓冲率众十万伐坚。坚遣其子
叡及慕容垂、毛当率步骑五万救襄阳。叡遣垂为前
锋，次于沔水。垂命三军，人持十炬火，系干树枝，光照
十数里。”

《慕容儁载记》：冉闵僭称大号，遣常炜聘于儁。儁使其
记室封裕诘之曰：“‘石祗去岁使张举请救，云玺在襄
国。又闻闵铸金为己象，坏而不成’。炜曰：‘天之神玺，实
在寡君，铸形之事，所未闻也’。”儁既锐信举言，又欣于
闵铸形之不成也，必欲审之。乃积薪置火于其侧，命
裕等以意喻之。炜神色自若，抗言曰：“结发以来，尚不
欺庸人，况千乘乎？巧诈虚言以救死者，臣所不为也。
益薪速火，君之大惠。儁遂赦之。”
《江逌传》：“逌字道载，陈留圉人也。中军将军殷浩将谋
北伐，请为谘议参军，浩甚重之，迁长史。时羌及丁零
叛，浩军震惧。姚襄去浩十里，结营以逼浩，浩令逌击
之。逌进兵至襄营，谓将校曰：今兵非不精，而众少于
羌，难与校力，吾当以计破之。”乃取数百鸡，以长绳连
之，系火于足，群鸡骇散，飞集襄营。火发，因其乱，随而
击之，襄遂少败。

《王献之传》：“献之尝与徽之俱坐一室，忽然火发，徽之
遽走取履，献之神色恬然，徐唤左右扶出。”

《晋中兴书》：“哀帝兴宁元年，诏庭燎树端门内。”

《晋书顾恺之传》：桓元时，与恺之同在仲堪坐，共作了
语。恺之先曰：“火烧平原无遗燎。”

《索𬘘传》：“黄平问𬘘曰：‘我昨夜梦舍中马舞，数十人向
马拍手，此何祥也’？𬘘曰：马者，火也，舞为火起，向马拍
手，救火人也。”平未归而火作。

《胡毋辅之传》：辅之尝过河南门下饮，河南驺王子博
箕坐其傍，辅之叱使取火，子博曰：“我卒也，惟不乏吾

《孙登传》：“登字公和，汲郡共人。尝往宜阳山，嵇康从之
游三年，问其所图，终不答。康每叹息，将别，谓曰：‘先生
竟无言乎’？登乃曰：子识火乎？火生而有光，而不用其
光，果在于用光；人生而有才，而不用其才，而果在于
用才，故用光在乎得薪，所以保其耀；用才在乎识真，
所以全其年。今子才多识寡，难乎免于今之世矣，子
无求乎？”

《韩伯传》：伯字康伯，颍川长社人。母殷氏，高明有行，家
贫窭伯年数岁，至大寒，母方为作襦，令伯捉熨斗而
谓之曰：“且著襦，寻当作复裈。”伯曰：“不复须。”母问其故，
对曰：“火在斗中而柄尚热，今既著襦，下亦当煖。”母甚
异之。

《世说》：补嵇中散，尝于夜中灯火下弹琴，有一人入室，
初来时面甚小，斯须转大，遂长丈馀，颜色甚黑，单衣
草带。嵇熟视既久，乃吹火灭，曰：“耻与魑魅争光。”
陆游《牛渚山记》：温峤平苏峻，进录尚书事，逊不受。还
藩至牛渚矶，水深不可测，世云下多怪物，峤遂燃犀
照之，须臾水族覆火，奇形异状，或乘车马，著赤衣，衣
帻。其夜梦人谓曰：“与君幽明道别，何意相照？”峤至镇，
未旬而卒。

《晋书何琦传》，“琦丁母忧，停柩在殡，为邻火所逼，烟焰
已交，家乏僮使，乃匍匐抚棺号哭，俄而风止火息。”
《南史王懿传》，“懿字仲德。苻氏之败，仲德及兄叡同起
义兵，与慕容垂战败，度河至滑台，复为翟辽所留，使
为将帅积年，仲德欲南归，乃弃辽奔太山。辽追骑急，
夜行，忽见前有猛炬导之，乘火行百许里以免。”
《晋书桓元传》：“元自篡盗之后，骄奢荒侈，刘裕、刘毅、何
无忌等共谋兴复，率义军至竹里，元使桓谦、何澹之、
卞范之距义军。裕至蒋山，数道并前。于时东北风急，
义军放火，烟尘张天，鼓噪之音，震骇京邑。谦等诸军，
一时奔溃，元率亲信数千人南奔。刘裕遣刘毅、刘道
规蹑元。元至江陵，率舟舰二百发江陵，使苻”宏、羊僧
寿为前锋。毅率道规及下邳太守孟怀玉，与元战于
峥嵘洲。于时义军数千，元兵甚盛，而元惧有败衄，常
漾轻舸于舫侧，故其众莫有𩰚心。义军乘风纵火，尽
锐争先，元众大溃，烧辎重夜遁。

《郭璞传》：“郭璞门人赵载，尝窃青囊书，未及读而为火
所焚。”

《云仙杂记》：陶渊明日用铜钵煮粥，为二食具，遇发火
则再拜曰：“非有是火，何以充腹？”

《南齐书祥瑞志》：“世祖宋元嘉十七年六月己未，夜生
无火，婢吹灰而火自燃。”

《宋书柳元景传》：“雍州群蛮大为寇暴，世祖西镇襄阳，
义恭以元景为将帅，即以为广威将军，随郡太守。既
至而蛮断驿道，欲来攻郡。元景设方略，得六七百人，
分五百人屯驿道。会蛮垂至，乃使驿道为备，潜出其
后，戒曰：‘火举驰进。前后俱发。蛮众惊扰，投郧水死者
千馀人，斩获数百’。”

《沈庆之传》：“雝州蛮为寇，庆之以将军太守复与随王
诞入沔。既至襄阳，率二万馀人伐沔北诸山。蛮大败
诸山，连营山中，开门相通。又命诸军各穿池于营内，
朝夕不外汲，兼以防蛮之火。顷之风甚，蛮夜下山，人
提一炬以烧营。营内多幔屋及草庵，火至辄以池水
灌灭，诸军多出弓弩夹射之，蛮散走。”

《周朗传》：“朗为庐陵内史，郡后荒芜，频有野兽，母薛氏
欲见猎，朗乃合围纵火，令母观之，火逸烧廨，朗悉以
秩米起屋，偿所烧之限。”

《世说》：补孔中丞二弟，在官颇营赃贿。尝请假还东，中
丞出渚迎之，辎重十馀船，皆是绵绢纸席。中丞伪喜
曰：“我比困乏，得此甚要。”因命上置岸侧。既而正色语
曰：“汝辈忝预士流，何至还东作贾客耶？”命左右取火
烧尽乃去。

《南史齐刘皇后传》：“太子初在孕，后尝归宁，遇家奉祠，
尔日阴晦失晓，举家狼狈，共营祭食。后助炒胡麻，始
复纳薪，未及索火，火便自然。”

《南齐书傅琰传》：“琰迁尚书右丞，遭母丧，居南岸。邻家
失火，延烧琰屋，琰抱柩不动，邻人竞来赴救，乃得俱
全。琰股髀之间，已被烟焰。”

《褚渊传》：“渊性和雅，有器度，不妄举动。宅尝失火，烟焰
甚逼，左右惊扰，渊神色怡然，索轝来徐去。”

《南史戴僧静传》：“沈攸之事起，高帝入朝堂，遣僧静将
腹心先至石头，经略袁粲。时苏烈据仓城门，僧静射
书与烈，夜缒入城。粲登城西南门，列烛火坐台，军至
射之，火乃灭。回登东门，僧静率力攻仓门，手斩粲于
东门外，军烧门入。以功除前将军、宁朔将军。”

《北史孙搴传》：“搴字彦举，乐安人。神武西征，登凤陵，命
中外府司马李义深、相府城局李士略共作檄文，皆
辞，请以搴代。神武乃引搴入帐，自为吹火催促之。搴
神色安然，援笔立就，其文甚美。”

《南史齐武帝本纪》，永明十一年，有沙门从北赍火而至，色赤于常火而微，云以疗疾。贵贱争取之，多得其
验。二十馀日，都下大盛，咸云“圣火。”诏禁之不止。火灸
至七炷而疾愈。吴兴丘国宾密以还乡，邑人杨道庆
虚疾二十年，依法灸即差。

《齐明帝本纪》：“永明元年，为侍中，领骁骑将军。王子侯
旧乘缠帷车，帝独乘下帷，仪从如素士，公事混挠，贩
食人担火，误烧牛鼻。豫章王以白武帝，帝笑焉。转为
散骑常侍，左卫将军，清道而行。”

《崔慧景传》：齐东昏即位，为护军。裴叔业降魏，授慧景
平西将军，率军水路征寿阳。子觉为直阁将军，慧景
密与之期。时江夏王宝元镇京口，闻慧景北行，遣左
右说之。慧景常不自安，问言响应，袭取广陵。子觉至，
仍使领兵袭京口，觉等精兵八千济江，柳灯、沈佚等
谓宝元曰：“崔护军威名既重，乃诚可见。既已唇齿，忽”
中道立异。彼以乐归之众。乱江而济。谁能拒之。于是
登《北固楼》。并千蜡烛为烽火。举以应觉

《五代新说》：“梁左率侃有客失火，烧十馀物并金宝。闻
之初不挂意。客惧走，追而慰之。”

《南史沈约传》：“约好学，昼夜不辍，母恐其以劳生疾，常
减油灭火。”

《梁书阮孝绪传》：“孝绪家贫无以爨，僮妾窃邻人樵以
继火。孝绪知之，更令撒屋而炊。”

《陆云公传》：云公善奕棋，常夜侍御坐，武冠触烛火。高
祖笑谓曰：“烛烧卿貂。”高祖将用云公为侍中，故以此
言戏之也。

《乐霭传》：霭性公彊，居宪台甚称职。时长沙宣武王将
葬，而车府忽于库火油络，欲推主者。蔼曰：“昔晋武库
火，张华以为积油万石必然。今库若有灰，非吏罪也。”
既而检之，果有积灰。时称其博物弘恕焉。

《梁四公记》：“梁天监中，有蜀杰公谒武帝，与诸儒语及
方域，言火洲之南，炎昆山之上，其土人食蝑蟹髯蛇
以辟热毒。洲中有火木，其皮可以为布。炎丘有火鼠，
其毛可以为褐，皆焚之不灼。”以火浣，
《南史羊侃传》：“侯景围建业，频攻不捷，后大雨，城内土
山崩，贼乘之入。侃乃令多掷火，为火城以断其路，徐
于城内筑城，贼不能进。”

《北史宇文福传》：“文福历位瀛州刺史。子延位员外散
骑侍郎，以父老，诏听随侍在瀛州。属大乘祅党突入
州城，延率奴客逆战，身被重疮。贼纵火烧斋阁，福时
在内，延突火入，抱福出外，支体灼烂，鬓发尽焦。于是
勒众与贼苦战，贼乃散走。”

《傅永传》：“永字修期，清河人也。王肃之为豫州，以永为
建武将军平南长史。齐将鲁康祚、赵公政侵豫州之
太仓口，肃令永击之。末量吴楚兵好以斫营为事，即
夜分兵二部，出于营外。又以贼若夜来，必应于渡淮
之所，以火记其浅处。永既设伏，仍密令人以瓠盛火，
渡淮南岸当深处置之，教之云：若有火起，即亦然之。”
其夜，康祚、公政等果亲率领来斫永营，东西二伏夹
击之，康祚等奔趋淮水。火既竞起，不能记其本济，遂
望永所置之火而争渡焉。水深溺死斩首者数千级，
生禽公政、康祚，人马坠淮，晓而获其尸，斩首并公政
送京师。

《魏书祖莹传》：“莹年八岁能诵诗书。十二为中书学生。
好学耽书，以昼继夜，父母恐其成疾，禁之不能止。常
密于灰中藏火，驱逐僮仆，父母寝睡后，燃灯读书，以
衣被蔽塞窗户，恐漏光明，为家人所觉，由是声誉甚
盛，内外亲属呼为圣小儿。”

《北史杨播传》：“播子侃，字士业，扬州刺史。长孙承业奏
侃为统军国。雍州刺史。萧宝夤据州反，承业讨之，除侃
为承业行台左丞。军次恒农，侃白承业曰：‘今贼守潼
关，全据形胜，须北取蒲坂，飞櫂西岸，置兵死地，人有
𩰚心，华州之围可不战而解，潼关之贼必望风溃散。
诸处既平，长安自克。愚计可录，请为明公前驱’。承”业
从之，令其子子产等领骑与侃遇于恒农北度，便据
石锥壁，乃班告曰：“今且停军于此，以待步卒，兼观人
情向背。若送降名者，各自还村，候台军举三烽火，各
亦应之，以明降款。”其无应烽，即是不降之村，理须殄
戮。人遂传相告报实未降者，亦诈举烽。一宿之间，火
光遍数百里内，围城之寇不测，所以，各自散归。长安
平侃颇有力焉。

《水经注》：“土垠县有观鸡寺，内有大堂，甚高广，可容千
僧，下悉结石为之，上加涂墍基内，疏通枝经脉散。基
侧室外，四出爨火，炎势内流，一堂尽温。”

《北史突厥传》：“突厥之先，出于索国，在匈奴之北，其部
落大人曰阿谤步，兄弟七十人。其一曰伊质泥师都，
娶二妻，一孕而生四男。其一居跋斯处折施山，即其
大儿也。山上仍有阿谤步种类，并多寒露，大儿为出
火温养之，咸得全济。遂共奉大儿为主，号为突厥。”
《韦孝宽传》：“叔裕字孝宽，杜陵人也。少以字行。大统八
年”，转晋州刺史，寻移镇玉壁。十二年，齐神武志图西

土山，攻具昼夜不息。孝宽复掘长壍，要其地道。仍简
战士，于壍外积柴贮火。敌人有在地道内者，便下柴
火，以皮排吹之，火气一冲，咸即灼烂。城外又造攻车，
车之所及，莫不摧毁。孝宽乃缝布为幔，随其所向，则
张设之布，悬于空中，其车竟不能坏。城外又缚松于
竿，灌油加火，规以烧布，并欲焚楼。孝宽复长作铁钩，
利其锋刃，火竿一来，以钩遥割之，松麻俱落外。又于
城四面穿地作二十一道，分为四路，于其中各施梁
柱。作讫，以油灌柱，放火烧之，柱折，城并崩坏。孝宽又
随崩处竖木栅以捍之，敌不得入。城外尽其攻击之
术，孝宽咸拒破之。神武智力俱困，其夜遁去。

《北齐书》：神武西征，登凤陵，命中外府司马李义深、相
府城局李士略共作檄文，皆辞，请以孙搴代。神武乃
引搴入帐，自为吹火催促之。搴神色安然，援笔立就。
《张曜传》：文宣曾近出，令曜居守。帝夜还，曜不时开门，
勒兵严备，驻跸门外。久之，催迫甚急。曜以夜深须火
至，面识门乃可开，于是独出见。帝笑曰：“卿欲效郅君
章也。”使曜前开门，然后入。

《张亮传》：“亮守河州，周文帝于上流放火船，欲烧河桥。
亮乃备小艇百馀，皆载长锁，锁头施钉，火船将至，即
驰小艇，以钉钉之，引锁向崖，火船不得及桥全。亮之
计也。”

《北史王慧晓传》：慧晓五世孙劭，字君懋，隋文帝受禅，
授著作郎，以母忧去职，起为员外散骑侍郎，修起居
注。劭以上古有钻𬭼改火之义，近代废绝，于是上表
请变火曰：“臣谨案《周官》，四时变火以救时疾。明火不
数变，时疾必兴。圣人作法，岂徒然也。在晋时，有人以
洛阳火度江者，世世事之，相续不灭，火色变青。昔师
旷食饭，云是劳薪所爨，晋平公使视之，果然车辋。今
温酒及炙肉，用石炭、木炭火、竹火、草火、麻荄火气，味
各不同。以此推之，新火、旧火，理应有异。伏愿远遵先
圣，于五时取五木以变火，用功甚少，救益方大。纵使
百姓习久，未能顿同尚食，内厨及东宫诸王食厨，不
可不依古法。”上从之。

《萧吉传》：“吉字文休，博学多通，尤精阴阳算术。开皇十
四年，房陵王时为太子，言东宫多鬼。”鼠妖数见，上
令吉诣东宫禳邪气。于宣慈殿设神坐，有回风从《艮
地鬼门》来，扫太子坐，吉以桃汤苇火驱逐之，风出宫
门而止。上大异之，赏赐优洽。

《香谱》《杜阳编》：“隋炀帝每除夜，殿前设火山数十，皆沈
香木根，每一山焚沈香数车，暗即以甲煎沃之，香闻
数十里。”

《北史倭国传》：“倭国婚嫁，不取同姓男女相悦者即为
婚。妇入夫家，必先跨火，乃与夫相见。有阿苏山，其石
无故火起，接天者，俗以为异，因行祭祷。”

《迷楼记》：帝将再幸江都，有迷楼宫人抗声夜歌云：“河
南杨花谢，河北李花荣，杨花飞去落何处，李花结子
自然成。”帝召问宫女：“汝自为之邪？”曰：“道涂儿童都唱
此歌。”帝默然曰：“天启之也。”因索酒自歌曰：“宫木阴浓
燕子飞，兴亡自古漫成悲。他日迷楼更好景，宫中吐
艳恋红辉。”后唐帝提兵入京，见迷楼曰：“此皆民膏血
所为。”命焚之，经月火不灭。